Ліквідаваць наступствы ўрагану, сачыць за грэйдзіраваннем і падсыпкай дарог, папярэджваць правапарушэнні, вырашаць пытанні падвозу дзяцей у школу, дапамагаць выпраўляцца нядобранадзейным бацькам і нават кансультаваць сяльчан па юрыдычных пытаннях — гэта далёка не поўны пералік абавязкаў, якія выконвае Антаніна Кляшчонак. Яна ўжо сем гадоў дэпутат Міёрскага сельскага Савета. Адказвае за вёскі Канахі, Мацюкі і Свярдлы. У гэтай акрузе жыве каля 90 чалавек, іх колькасць пастаянна памяншаецца. Родам Антаніна Сцяпанаўна з Шаркаўшчынскага раёна. Па спецыяльнасці выкладчык нямецкай і англійскай мовы. Настаўнічае з 1983 года, з 1987-га ўзначальвала Наўгародскую, з 2003-га кіруе Дворнасельскай школай. Сёлета першага верасня ў Антаніны Кляшчонак—30 гадоў дырэктарскага стажу. Жыве яна ў Падельцах. Муж таксама настаўнік у Дворным Сяле, вядзе фізкультуру. У сямі выраслі два сыны. Старэйшы Яўген—галоўны ветурач прадпрыемства Міёрскімалодшы Максім атабарыўся ў Наваполацку. 